CELEX: 52016PC0282
Language: hu
Date: 2016-05-24
Title: Javaslat A TANÁCS HATÁROZATA a Grúziának a pán-euromediterrán preferenciális származási szabályokról szóló regionális egyezményhez való csatlakozás iránti kérelme tekintetében az Európai Unió által az egyezménnyel létrehozott vegyes bizottságban képviselendő álláspontról

EURÓPAI BIZOTTSÁG
            Brüsszel, 2016.5.24.
            COM(2016) 282 final
            2016/0147(NLE)
            Javaslat
            A TANÁCS HATÁROZATA
            a Grúziának a pán-euromediterrán preferenciális származási szabályokról szóló regionális egyezményhez való csatlakozás iránti kérelme tekintetében az Európai Unió által az egyezménnyel létrehozott vegyes bizottságban képviselendő álláspontról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               A pán-euromediterrán preferenciális származási szabályokról szóló regionális egyezmény
                  1
                (a továbbiakban: egyezmény) olyan termékek származásával kapcsolatban állapít meg rendelkezéseket, amelyek a szerződő felek közötti releváns megállapodások hatálya alá tartozó kereskedelem tárgyát képezik.
            
            
               Az egyezmény 5. cikkének (1) bekezdése szerint harmadik felek is az egyezmény szerződő feleivé válhatnak, ha a csatlakozni kívánó ország vagy terület legalább az egyik szerződő féllel preferenciális származási szabályokról rendelkező, hatályban lévő szabadkereskedelmi megállapodást kötött. Az egyezmény 2. cikkének 2. pontja szerint az egyezmény alkalmazásában „harmadik fél” bármely környező ország vagy terület, mely nem szerződő fél.
            
            
               Grúzia 2015. szeptember 23-án írásos kérelmet nyújtott be az egyezmény letéteményeséhez (az EU Tanácsának Főtitkárságához) az egyezményhez való csatlakozása iránt.
            
            
               A grúz hatóságok megerősítették, hogy Grúzia két szerződő féllel: az EU-val és Törökországgal is kötött szabadkereskedelmi megállapodást. Emiatt Grúzia teljesíti az egyezmény 5. cikkének (1) bekezdésében a szerződő féllé válás feltételéül szabott követelményt. 
            
            
               A kérelmet ezért az egyezmény 4. cikke (3) bekezdésének b) pontja alapján az egyezménnyel létrehozott vegyes bizottság elé kell utalni egy olyan határozat elfogadása érdekében, amely felkéri Grúziát az egyezményhez való csatlakozásra. A vegyes bizottságban az Európai Unió által képviselendő álláspontot a Tanácsnak kell meghatároznia.
            
            
               A Bizottság álláspontja szerint Grúzia csatlakozása miatt az egyezmény 4. cikke (3) bekezdésének c) pontja alkalmazásában nincs szükség átmeneti intézkedésre.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A tanácsi határozat jogalapja az Európai Unió működéséről szóló szerződés 207. cikke (4) bekezdésének első albekezdése, összefüggésben 218. cikkének (9) bekezdésével.
            
            
               •Szubszidiaritás (nem kizárólagos hatáskör esetén) 
            
            
               A javaslat az Unió kizárólagos hatáskörébe tartozik.
            
            
               •A jogi aktus típusának megválasztása
            
            
               Javasolt aktus: tanácsi határozat.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Az érdekelt felekkel folytatott konzultációk
            
            
               Az egyezmény szerződő felei és a tagállamok az egyezménnyel létrehozott vegyes bizottság 2015. november 25-i ülésén kaptak tájékoztatást a kérelemről.
            
         
         
            
               •
                     Szakértői vélemények beszerzése és felhasználása
            
            
               Külső szakértő bevonására nem volt szükség. 
            
            
               •
                     Hatásvizsgálat
            
            
               Nem volt továbbá szükség hatásvizsgálatra sem, mert a harmadik feleknek az egyezményhez való csatlakozásuk érdekében csupán azt a feltételt kell teljesíteniük, hogy az egyezmény legalább egy szerződő felével hatályos szabadkereskedelmi megállapodással rendelkezzenek.
            
            
               2016/0147 (NLE)
            
            
               Javaslat
            
            
               A TANÁCS HATÁROZATA
            
            
               a Grúziának a pán-euromediterrán preferenciális származási szabályokról szóló regionális egyezményhez való csatlakozás iránti kérelme tekintetében az Európai Unió által az egyezménnyel létrehozott vegyes bizottságban képviselendő álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
            
            
               tekintettel az Európai Bizottság javaslatára,
            
            
               mivel:
            
            
               (1)A pán-euromediterrán preferenciális származási szabályokról szóló regionális egyezmény
                  2
                (a továbbiakban: egyezmény) 2012. december 1-jén lépett hatályba.
            
            
               (2)Az egyezmény 5. cikkének (1) bekezdése szerint harmadik felek is az egyezmény szerződő feleivé válhatnak, ha a csatlakozni kívánó ország vagy terület legalább az egyik szerződő féllel preferenciális származási szabályokról rendelkező, hatályban lévő szabadkereskedelmi megállapodást kötött.
            
            
               (3)Grúzia 2015. szeptember 23-én írásos kérelmet nyújtott be az egyezmény letéteményeséhez az egyezményhez való csatlakozása iránt.
            
            
               (4)Grúzia hatályos szabadkereskedelmi megállapodással rendelkezik az egyezmény két szerződő felével: Törökországgal és az EU-val, és ennek folytán teljesíti az egyezmény 5. cikkének (1) bekezdésében a szerződő féllé válás feltételéül szabott követelményt.
            
            
               (5)Az egyezmény 4. cikke (3) bekezdésének b) pontja szerint a harmadik feleknek az egyezményhez való csatlakozásáról a vegyes bizottság határoz.
            
            
               (6)Az Európai Uniónak az egyezménnyel létrehozott vegyes bizottságban azt az álláspontot helyénvaló képviselnie, hogy a Grúziát az egyezményhez való csatlakozásra felkérő határozat elfogadása mellett szavaz, 
            
            
               ELFOGADTA EZT A HATÁROZATOT: 
            
            
               1. cikk
            
         
         
            
               A Grúziának a pán-euromediterrán preferenciális származási szabályokról szóló regionális egyezményhez való csatlakozás iránti kérelme tekintetében az Európai Unió által az egyezménnyel létrehozott vegyes bizottságban képviselendő álláspont az e határozathoz csatolt vegyes bizottsági határozattervezeten alapul. 
            
            
               Az Uniót a vegyes bizottságban képviselő személyek a Tanács további határozata nélkül elfogadhatnak kisebb módosításokat a határozattervezethez.
            
            
               2. cikk
            
            
               A vegyes bizottság határozatát az elfogadását követően ki kell hirdetni Az Európai Unió Hivatalos Lapjában.
            
            
               3. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 54., 2013.2.26., 4. o.
               
               
                  
                     (2)
                  HL L 54., 2013.2.26., 4. o.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2016.5.24.
            COM(2016) 282 final
            MELLÉKLET
            a következőhöz:
            JavaslatA Tanács határozata
            a Grúziának a pán-euromediterrán preferenciális származási szabályokról szóló regionális egyezményhez való csatlakozás iránti kérelme tekintetében az Európai Unió által az egyezménnyel létrehozott vegyes bizottságban képviselendő álláspontról
            
               
         
         
            
               CSATOLMÁNY
            
            
               Tervezet 
               A PÁN-EUROMEDITERRÁN PREFERENCIÁLIS SZÁRMAZÁSI SZABÁLYOKRÓL SZÓLÓ REGIONÁLIS EGYEZMÉNNYEL LÉTREHOZOTT VEGYES BIZOTTSÁG 
            
            
               ... HATÁROZATA
            
            
               (...)
            
            
               Grúziának a pán-euromediterrán preferenciális származási szabályokról szóló regionális egyezményhez való csatlakozás iránti kérelméről
            
            
               A vegyes bizottság,
            
            
               tekintettel a pán-euromediterrán preferenciális származási szabályokról szóló regionális egyezményre
                  1
                (a továbbiakban: egyezmény),
            
            
               mivel:
            
            
               (1)Az egyezmény 5. cikkének (1) bekezdése szerint harmadik felek is az egyezmény szerződő feleivé válhatnak, ha a csatlakozni kívánó ország vagy terület legalább az egyik szerződő féllel preferenciális származási szabályokról rendelkező, hatályban lévő szabadkereskedelmi megállapodást kötött.
            
            
               (2)Grúzia 2015. szeptember 23-én írásos kérelmet nyújtott be az egyezmény letéteményeséhez az egyezményhez való csatlakozása iránt.
            
            
               (3)Grúzia hatályos szabadkereskedelmi megállapodással rendelkezik az egyezmény két szerződő felével, és ennek folytán teljesíti az egyezmény 5. cikkének (1) bekezdésében a szerződő féllé válás feltételéül szabott követelményt.
            
            
               (4)Az egyezmény 4. cikke (3) bekezdésének b) pontja szerint a harmadik feleknek az egyezményhez való csatlakozásáról a vegyes bizottság határoz,
            
            
               A KÖVETKEZŐKÉPPEN HATÁROZOTT:
            
            
               1. cikk
            
            
               Grúzia felkérést kap a pán-euromediterrán preferenciális származási szabályokról szóló regionális egyezményhez való csatlakozásra.
            
            
               2. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, -án/-én.
            
            
                  a vegyes bizottság részéről
            
         
         
            
                  az elnök
            
            
         
         
            
                  
                     (1)
                  HL L 54., 2013.2.26., 4. o.